***จ่าจ๊านแท้ง*** (จีน: 茶餐廳; เยลกวางตุ้ง: *chàhchāantēng*; "ภัตตาคารชา") หรือ **คาเฟ่ฮ่องกง** (อังกฤษ: Hong Kong-style cafe) หรือ **ไดนเนอร์ฮ่องกง** (อังกฤษ: Hong Kong-style diner) เป็นร้านอาหารรูปแบบหนึ่งที่มีที่มาจากฮ่องกง จ่าจ๊านแท้งสามารถพบได้ทั่วไปในฮ่องกง มาเก๊า และ มณฑลกวางตุ้ง เนื่องมาจากคลื่นผู้อพยพจากฮ่องกงในทศวรรษ 1980s ทำให้ยังมีจ่าจ๊านแท้งเปิดอยู่ในชุมชนชาวจีนโพ้นทะเลในประเทศตะวันตก เช่น ออสเตรเลีย, แคนาดา, สหราชอาณาจักร, สหรัฐ ร้านอาหารรูปแบบนี้ถูกนำไปเปรียบเปรยกับคาเฟ่กรีสซีสปูน หรือไดนเนอร์แบบอเมริกัน เนื่องด้วยมีรายการอาหารที่ดีและราคาย่อมเยาว์ โดยมีอาหารจากอาหารฮ่องกง และ อาหารตะวันตกแบบฮ่องกง

ประวัติศาสตร์
-------------

นับตั้งแต่ทศวรรษ 1850s อาหารตะวันตกในฮ่องกงมีให้บริการเพียงในภัตตาคารเต็มระดับ ซึ่งเป็นสิ่งที่เข้าถึงได้เฉพาะเพียงชนชั้นสูงและผู้มีเงิน คนท้องถิ่นซึ่งส่วนใหญ่เป็นชนชั้นแรงงานไม่สามารถเข้าถึงอาหารเช่นนี้ได้ ในทศวรรษ 1920s มื้ออาหารในภัตตาคารแบบตะวันตกอาจมีราคาถึง 10 ดอลล่าร์ ในขณะที่คนพื้นถิ่นมีรายรับ 10-15 ดอลล่าร์ ต่อเดือน

หลังสิ้นสุดสงครามโลกครั้งที่สอง ฮ่องกงมีอิทธิพลจากวัฒนธรรมอังกฤษสูงมาก ดังที่พบได้จากคนท้องถิ่นเริ่มใส่นมในชาและทานเค้ก ชาวฮ่องกงบางส่วนจึงเริ่มตั้ง *จ่าจ๊างแท้ง* ขึ้นเพื่อพุ่งเป้าไปที่กลุ่มลูกค้าที่เป็นคนท้องถิ่น โดยให้บริการอาหารกวางตุ้ง-ตะวันตก และเครื่องดื่ม ซึ่งมีราคาถูกมากจนทำให้เป็นที่เรียกกันว่า "อาหารตะวันตกราคาถูก" หรือ "อาหารตะวันตกราดซีอิ๊ว" (豉油西餐)

ในทศวรรษ 1950s - 60s ร้านอาหารประเภทนี้ได้เปิดตัวขึ้นมากมายควบคู่กับรายรับของชนชั้นแรงงานที่มากขึ้นตาม ซึ่งทำให้ "อาหารตะวันตก" แบบนี้มีราคาเข้าถึงได้ง่ายขึ้น ร้านอาหารพวก "อาหารฝรั่งราดซีอิ๊ว" และ *bing sutt* ("ห้องน้ำแข็ง") ต้องแปรสภาพมาเป็น *จ่าจ๊างแท้ง* เพื่อตอบรับกับความต้องการสูงสำหรับอาหารฮ่องกง-ตะวันตกที่ให้บริการรวดเร็วและราคาเข้าถึงได้

ต่อมาการบริหารงานของร้านประเภทนี้ได้ปรับตัวให้เข้ากับสภาวะเศรษฐกิจของฮ่องกงและสังคมฮ่องกง ในระหว่างวิกฤตการณ์การเงินเอเชีย ปี 1997 ร้านอาหารประเภทนี้ยิ่งได้รับความนิยมสูงขึ้นอีกเนื่องจากยังคงให้บริการอาฟารที่ราคาถูกที่สุดแก่สาธารณชน

กระทั่งปี 2007 ได้มีการออกกฎหมายในฮ่องกงที่ห้ามสูบบุหรี่ในที่ปิดเช่นร้านอาหาร ก่อนหน้านี้ ตาม *จ่าจ๊านแท้ง* อนุญาตให้สามารถสูบบุหรี่ได้ และเด็กเสิร์ฟบางคนยังสูบบุหรี่ขณะทำงานด้วยซ้ำ ในปีเดียวกัน ได้มีนักการเมืองฮ่องกงเสนอให้ขึ้นทะเบียน *จ่าจ๊านแท้ง* ในรายชื่อมรดกทางวัฒนธรรมที่จับต้องไม่ได้ของยูเนสโกเนื่องด้วยความสำคัญต่อสังคมฮ่องกง และในสิ้นปีนั้นได้มีการเสนอข้อเสนอนี้เข้าในรัฐสภาฮ่องกง ไม่นานหลังมีการทำแบบสำรวจในฮ่องกงพบว่าเจ็ดในสิบคนเชื่อว่าร้านอาหารประเภทนี้ควรได้รับการขึ้นทะเบียนทางวัฒนธรรมของยูเนสโกใด ๆ ก็ตาม กระนั้น *จ่าจ๊านแท้ง* ยังไม่ได้รับการขึ้นทะเบียนใด ๆ จากยูเนสโก

ในปี 2014 อาหารยอดนิยมใน *จ่าจ๊านแท้ง* จำนวนหนึ่ง ได้แก่ ชานม, ชานมผสมกาแฟ, พายสัปปะรด และ ทาร์ตไข่ ได้รับการขึ้นทะเบียนเป็นมรดกทางวัฒนธรรมที่จับต้องไม่ได้ของฮ่องกงเป็นชุดแรก

อ้างอิง
-------

1. ↑  "Hong Kong-style Diner | Hong Kong Tourism Board". *www.discoverhongkong.com*. คลังข้อมูลเก่าเก็บจากแหล่งเดิมเมื่อ 11 December 2019. สืบค้นเมื่อ 2020-04-22.
2. ↑  Liu, Karon (15 September 2022). "How the Queen's death left me reconciling complicated feelings about the history of my favourite foods". *Toronto Star*. สืบค้นเมื่อ 10 October 2022.
3. 1 2 3 4 5 6  Jones, Gary (11 March 2022). "Hong Kong's 'greasy spoon' cafes". *BBC*. สืบค้นเมื่อ 10 October 2022.
4. ↑  Wordie, Jason (22 April 2007). "Cafe society". *South China Morning News Post*. สืบค้นเมื่อ 10 October 2022.
5. ↑  Beerman, Jason "Cha chaan teng cheat sheet: What to order at the most popular eateries in Hong Kong" เก็บถาวร 24 กุมภาพันธ์ 2012 ที่ เวย์แบ็กแมชชีน *CNN Go*. 20 February 2012. Retrieved 4 March 2012
6. ↑  .(December 2018). Titbits Through Time. Chinese Culinary Institute & International Culinary Institute.PDF
7. ↑ . (28 December 2007). Cha Chaan Teng is not UNESCO Intangible Culture Heritage. Wenwipo. Weblink[*ลิงก์เสีย*].htm
8. 1 2 . (2006). 茶餐廳與香港人的身分認同. Hong Kong University Press.
9. 1 2 . (6 March 2016). 飲食男女《人物專訪》中環老牌熱狗王 六旬夥計不捨離開：對呢個招牌有感情. Eat and Travel Weekly.
10. ↑  .(30 January 2008). Eating in Hong Kong: the Ch Chaan Teng. The New York Times.
11. ↑ . Changing Chinese Foodways in Asia. Hong Kong: Chinese University Press, 2001. GoogleBooks
12. ↑  Chong, Vince (23 December 2007). "Keeping alive a tea café culture". *The Straits Times*. p. 28.
13. ↑ . (2006). Intangible Cultural Heritage Inventory of Hong Kong. Leisure and Cultural Services Department.